Mangke cinarita I Gusti Ngurah Mawang kacoba antuk bhasa ring tajen, marep ring I Dewa Belang, matangtang buin mani semengan, padha manyikep, teka ring pangataging dina semeng, durus yudhane, sareng sametonne makejang, padha tragya kadi dharatan, atangkep yudhane, nebek katebek, pamuput alah I Dewa Belang, desa ika kagamel rawuh kaumahnyane, antuk I Gusti Ngurah Angkrah, sakeng Banjar Tunon, taler sahan alas Kawos wiadin Mawang, matangnya mamusuh kaliliran.